Februar 2022: Kaos vokser frem

* Forrige sesjon: 23. januar 2022: Vindmøllen i Hallt

Oppholdet i Hallt når et klimaks, i det heltene våre avslører de grufulle kreftene som er i sving i Hallt.

Etter å ha satt fyr på vindmøllen, er gruppen i alarmberedskap da en gruppe personer er på vei mot vindmøllen fra Hallt. De skjønner fort at dette er Elva Fellgiebel og tre kompanjonger av henne.

Gruppen gjemmer seg i to grupper for å se ordføreren og hennes reaksjon. Günther ligger i skjul mellom noen gresskar like ved vindmøllen, som er i ferd med å begynne å brenne kraftig.

Resten av gjengen gjemmer seg i skogen, 30-40 meter unna for å se hva som skjer.

Ordføreren skriker ut i fortvilelse og løper mot vindmøllen, resten av gjengen like bak henne. De ser etter spor for hvem som kan ha gjort dette, men oppdager ikke Günther som skjuler seg ikke langt unna. Mørket har lagt seg og resten av gruppen er i trygghet i skjul.

### Et ritual?

Mens Günther følger med, drikker ordføreren og hennes kompanjonger hver sitt glass med en mørk væske. Deretter begynner de en eller annen form for rituale ved vindmøllens utside, og da begynner det å bli action.

Günther sniker seg ut av skogen og går til angrep på ordføreren, og på overraskende effektiv vis tar han henne ut. Når resten av gruppen ser dette så stormer de ut av skogen og går til angrep, assistert av kraftige pilskudd fra Ishamael. Ishamael viser hvor farlig han er blitt med buen og tar ut en kraftig kar med slegge og skjegg i to effektive skudd.
De to siste av ordførerens assistenter skal akkurat til å angripe gruppen før de begynner å skrike ut i smerte. Sammen med de døde kroppene vokser de frem til en styggedom av en skapning, mutert sammen av de døde kroppene til ordføreren og hennes gjeng. Det er tydelig at hva enn de planlagte å gjennomføre har gått fryktelig gale...

### Kaosbeistet Benny

Opp fra den svartlilla boblene røyken etter menneskelikene stiger en mutert skapning, med munner, tentakler, kroppsdeler og øyne stikkende ut i alle retninger.

Det fryktinngytende enorme beistet er en Spawn of Chaos, formet av noen menneskelige koblinger til Kaos - enten ufrivillig eller frivillig - ut av de stakkars kroppene til byens hovedpersoner.

Gruppen skjelver mildt sagt i buksene og flere løper avgårde i terror, andre holder stand tross jævelskapen som reiser seg foran dem.

Mens vindmøllen brenner opp i bakgrunnen flykter gruppen mot skogen for å få seg en bedre kampposisjon. Beistet løper etter dem og tar dem overraskende fort igjen.

En heltemodig og krevende kamp følger. Igjen viser Ishamael hvor god han er med buen, og tar enorm skade på monsteret med flere velplasserte skudd. Også Semirhage kaster mørk skyggemagi som ignorerer beistets unaturlig tykke hud.

Når til slutt Werner og Tiberius overvinner frykten og styrter mot monsteret i angrep, er gruppens kombinerte kløkt, ferdighet og flaks nok til at beistet tar et dødelig skudd fra alvens bue, mens Werner og Tiberius kjemper mot dets fire kraftige tentakler.

Kampen vil nok bli husket best for tenktakkelen som tar grep rundt Tiberius' liv og løfter ham opp til beistets munn. Like etter skyter Johann og Ishamael mot tentakkelen, som løser fra beistets kropp. Med en tentakkel mindre kjemper beistet videre, mens Tiberius fremdeles må kjempe mot den kraftige og ekle tentakkelen som lever videre i beste velgående.

### Hvordan forklare dette?

Nå står gruppen slitne, andpustne og sterkt påvirket av nærværet til en slik Kaos-skapning (flere får Corruption points). Byens lederskap er død, den gamle vindmøllen brenner og gruppen må nå finne ut hvordan de skal forklare at de står midt oppi det hele.

Og ikke minst stiller man seg spørsmålet: Hvor er den Hodeløse Hestemannen?

* Neste sesjon: 6. Mars 2022: Veien til Middenheim